|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ | ΑΔΑ: 4ΑΣΨΩΡ0-23Ψ |
| ΝΟΜΟΣ ΠΡΕΒΕΖΑΣ |  |
| ΔΗΜΝΟΣ ΖΗΡΟΥ | «Έγκριση κανονισμού λειτουργίας |
| ΑΥΤΟΕΛΕΣ ΓΡΑΦΕΙΟ ΥΠΟΣΤΗΡΙΞΗΣ | Δημοτικού Συμβουλίου Δήμου Ζηρού» |
| ΑΙΡΕΤΥΩΝ ΟΡΓΑΝΩΝ |  |
| ΓΡΑΜΜΑΤΕΙΑ ΔΗΜΟΤΙΚΟΥ ΣΥΜΒΟΥΛΙΟΥ |  |

Α Π Ο Σ Π Α Σ Μ Α

Από το πρακτικό 13 / 2011 συνεδρίασης του Δημοτικού Συμβουλίου .

Στη Φιλιππιάδα σήμερα στις 27 Ιουνίου 2011, ημέρα Δευτέρα και ώρα 19:00΄ το Δημοτικό Συμβούλιο συνήλθε σε δημόσια τακτική συνε­δρίαση, στην αίθουσα συνεδριάσεων του Δημαρχιακού Καταστήματος, ύστερα από την αριθ. πρωτ. 11805/23-06-2011 πρόσκληση της Προέδρου του Δημοτικού Συμβουλίου κ. Ιατρού – Παπαϊωάννου Θεοδώρας, η ο­ποία δημοσιεύθηκε και επιδόθηκε νόμιμα στους Δημοτικούς Συμβούλους (άρθρο 67 του Νόμου 3852/2010 ) για συζήτηση και λήψη αποφάσεων στα παρακάτω θέματα της ημερήσιας διάταξης.

Πριν από την έναρξη της συνεδρίασης η Πρόεδρος του Δημοτικού Συμ­βουλίου διαπίστωσε ότι σε σύνολο εικοσιεπτά (27) Δημοτικών Συμ­βούλων ήταν:

|  |  |  |
| --- | --- | --- |
| Π Α Ρ Ο Ν Τ Ε Σ |  | Α Π Ο Ν Τ Ε Σ |
| 1. Ιατρού–Παπαϊωάννου Θεοδώρα, | Πρόεδρος Δημοτικού  Συμβουλίου | 1. Τσώλης Μιλτιάδης |
| 2. Μάρης Κωνσταντίνος, | Αντιδήμαρχος | 2. Βογιατζής Κωνσταντίνος |
| 3. Καραμπάς Ζώης, | » » | 3. Ρέντζιος Νικόλαος |
| 4. Παπαδιώτης Κωνσταντίνος, | » » |  |
| 5. Ρεμπής Ζήκος, | » » |  |
| 6. Αθανασόπουλος Περικλής, | Δημοτικός Σύμβουλος |  |
| 7. Αυγέρης Σπυρίδων, | » » |  |
| 8. Ανυφαντής Κωνσταντίνος, | » » |  |
| 9. Βάσσης Δημήτριος, | » » |  |
| 10. Βέργος Δημήτριος, | » » |  |
| 11. Κάκκος Κωνσταντίνος, | » » |  |
| 12. Λάππα Αικατερίνη, | » » |  |
| 13. Μάστορας Νικόλαος, | » » |  |
| 14. Φίντζος Ευάγγελος, | » » | ( Δημοτικοί Σύμβουλοι που |
| 15. Χασκής Αριστείδης, | » » | δεν προσήλθαν αν και |
| 16. Ζυγούρης Γεώργιος, | » » | νομικά κλήθηκαν ) |
| 17. Γιάννος Γεώργιος, | » » |  |
| 18. Δήμος Δημήτριος, | » » |  |
| 19. Θεοχαροπούλου–Βέτσου  Ιωάννα, | » » |  |
| 20. Παπατσίμπας Μιχαήλ, | » » |  |
| 21. Παπαφωτίου Γεώργιος, | » » |  |
| 22. Πετσούκη-Ζυγούρη Άννα, | » » |  |
| 23. Σφρίτζερης Ιωάννης, | » » |  |
| 24. Τσεκούρας Πέτρος, | » » |  |

Στη συνεδρίαση παρευρέθηκε και ο Γιολδάσης Δημήτριος, Δήμαρχος Ζηρού και ο Λάμπρος Τσιώλης, υπάλληλος του Δήμου Ζηρού, για την τήρηση των πρακτικών.

Η Πρόεδρος του Δημοτικού Συμβουλίου ύστερα από τη διαπίστωση α­παρτίας κήρυξε την έναρξη της συνεδρίασης και εισηγήθηκε ως παρακά­τω τα θέματα της ημερήσιας διάταξης.

**Θ έ μ α : 03ο**

**Αριθμός Απόφασης : 191 / 2011**

6. Οι αποφάσεις του Δημοτικού Συμβουλίου αποστέλλονται υποχρεωτι­κά για έλεγχο νομιμότητας στην Αυτοτελή Υπηρεσία Εποπτείας Ο.Τ.Α, ε­φόσον αφορούν:

* Ρυθμίσεις κανονιστικού περιεχομένου,
* Την ανάθεση έργων, υπηρεσιών, μελετών και προμηθειών,
* Την αγορά και εκποίηση ακινήτων,
* Την κήρυξη αναγκαστικών απαλλοτριώσεων,
* Την επιβολή φόρων, τελών και δικαιωμάτων,
* Τη σύναψη κάθε μορφής συμβάσεων, στις οποίες συμπεριλαμβά­νο­νται και εκείνες που προβλέπονται από ειδικές διατάξεις της κείμενης νομοθεσίας,
* Τη σύναψη δανείων,
* Τη διενέργεια τοπικού δημοψηφίσματος όταν προβλέπεται από την κείμενη νομοθεσία,
* Τις διαδικασίες κατάρτισης των επιχειρησιακών προγραμμάτων.

Οι αποφάσεις, που αποστέλλονται για έλεγχο νομιμότητας μέσα σε δεκα­πέντε (15) ημέρες από τη συνεδρίαση του συμβουλίου, συνοδεύο­νται από αντίγραφο του αποδεικτικού δημοσίευσης και από τα έγγραφα στοιχεία που είναι απαραίτητα για την έκδοσή της.

**Άρθρο 10ο**

**Υποχρεώσεις και δικαιώματα δημοτικών συμβούλων**

1. Οι δημοτικοί σύμβουλοι έχουν υποχρέωση να μετέχουν σε όλες τις συ­νε­δριάσεις του Δημοτικού συμβουλίου και να ενημερώνουν τον Πρόε­δρο σε περίπτωση απουσίας τους. Επίσης, έχουν υποχρέωση να μετέ­χουν σε όλες τις επιτροπές στις οποίες τους έχει εκλέξει το Συμβούλιο, καθώς και να εκτελούν με επιμέλεια τα λοιπά καθήκοντά τους και κά­θε εργασία που τους αναθέτει νόμιμα το συμβούλιο.
2. Ο δημοτικός σύμβουλος εκφράζει την γνώμη του και ψηφίζει κατά συ­νείδηση, αποβλέποντας πάντοτε στην εξυπηρέτηση του συμφέροντος του συνόλου των δημοτών.
3. Ο δημοτικός σύμβουλος οφείλει να εξοφλεί τυχόν οφειλή του προς το Δήμο ή τα νομικά του πρόσωπα κατά τις διατάξεις του άρθρου 15 του Ν. 3852/2010 μέσα σε προθεσμία δύο (2) μηνών, αφότου κατέστη ορι­στική η βεβαίωση της οφειλής και έλαβε γνώση αυτής.
4. Αν ένας δημοτικός σύμβουλος απουσιάζει αδικαιολόγητα από τρεις (3) συνεχείς συνεδριάσεις του Δημοτικού Συμβουλίου ή δεν εκτελεί τις υπο­χρεώσεις του για διάστημα που υπερβαίνει τους τρεις (3) συνεχείς μήνες μέσα στο έτος χωρίς την άδεια του Συμβουλίου, μπορεί να τεθεί σε αργία κατά τις διατάξεις του άρθρου 234 του Ν. 3852/2010 και σε περίπτωση υποτροπής να κηρυχθεί έκπτωτος.
5. Ο Πρόεδρος του Δημοτικού Συμβουλίου υποχρεούται να ενημερώνει γραπτώς τον Ελεγκτή Νομιμότητας για τις αδικαιολόγητες απουσίες των δημοτικών συμβούλων καθώς και σε περίπτωση μη εκτέλεσης των υπο­χρεώσεων τους κατά τα ανωτέρω. Παράλειψη της υποχρέωσης αυ­τής από τον Πρόεδρο αποτελεί σοβαρή παράβαση καθήκοντος.
6. Δημοτικός σύμβουλος δεν μπορεί να μετάσχει στη συζήτηση ενός θέ­μα­τος ή στην κατάρτιση αποφάσεως του Δημοτικού Συμβουλίου ή να συμ­μετάσχει σε γνωμοδοτικά συλλογικά όργανα, τα οποία γνωμοδο­τούν για θέμα που θα εισαχθεί στο Δημοτικό Συμβούλιο, εφόσον ο ί­διος ο/η σύζυ­γος του ή συγγενής του έως το δεύτερο βαθμό εξ αίματος ή εξ αγχιστείας ή πρόσωπο προς το οποίο διατηρεί στενό δεσμό, έχει υλικό ή ηθικό συμ­φέρον.

Ο δημοτικός σύμβουλος στην περίπτωση αυτή έχει υποχρέωση να ενη­μερώσει το σώμα για το κώλυμα αυτό και να απέχει τόσο κατά τη συ­ζή­τηση του συγκεκριμένου θέματος όσο και κατά τη λήψη της απόφα­σης. Σε διαφορετική περίπτωση η απόφαση είναι άκυρη. Ο σύμβουλος που έλαβε μέρος στη συνεδρίαση διαπράττει σοβαρή παράβαση καθή­κοντος και τιμωρείται με την ποινή της αργίας, σύμφωνα με το άρθρο 233 και 234 του Ν. 3852/2010.

5. Τα μέλη του Δημοτικού Συμβουλίου, που ήταν παρόντα κατά την έ­ναρξη της συνεδρίασης (κατά την εκφώνηση των ονομάτων) και με τη παρου­σία τους διαπιστώθηκε απαρτία, και αν ακόμα αποχωρήσουν στη συνέ­χεια, θεωρούνται παρόντα μέχρι το τέλος της συνεδρίασης ως προς την ύπαρξη της απαρτίας. Η απαρτία αυτή θεωρείται ότι συντρέ­χει για όλα τα θέματα που περιλαμβάνονται στην ημερήσια διάταξη της συνεδρίασης.

6. Σε περίπτωση αποβολής μέλους του Δημοτικού Συμβουλίου από τον Πρόεδρο, λόγω διατάραξης της συνεδρίασης, δεν επηρεάζεται η απαρ­τία.

7. Το συμβούλιο λαμβάνει τις αποφάσεις του με την απόλυτη πλειοψηφία των παρόντων, αν δεν ορίζεται διαφορετικά με άλλη διάταξη. Σε περί­πτωση ισοψηφίας επικρατεί η ψήφος του Προέδρου. Εάν κατά τον υ­πο­λογισμό της πλειοψηφίας προκύπτει δεκαδικός αριθμός άνω του η­μίσεως της μονάδας αυτός στρογγυλοποιείται στην αμέσως μεγαλύτε­ρη μονάδα. Για τη λήψη απόφασης που αφορά Δημοτική ή Τοπική κοινότητα στον αριθμό των ψήφων που απαιτούνται για τη λήψη της απόφασης αυτής προσμετράται και η ψήφος του Προέδρου της Δημο­τικής ή Τοπικής Κοι­νότητας ή του Εκπροσώπου Τοπικής Κοινότητας.

8. Στην περίπτωση αποχώρησης μελών του συμβουλίου κατά τη διάρκεια της συνεδρίασης, προκειμένου να ληφθεί απόφαση, η απαιτούμενη πλειοψηφία δεν υπολογίζεται επί των πραγματικά παρόντων μελών κατά την ψηφοφορία, αλλά με βάση τον αριθμό των μελών που απαι­τούνται για απαρτία.

9. Η λευκή ψήφος ή η άρνηση ψήφου από μέλος του συμβουλίου με­τρούν ως αρνητικές ψήφοι, ενώ το μέλος λογίζεται παρόν.

10. Ο Δήμαρχος μετέχει στις συζητήσεις του συμβουλίου χωρίς δικαίωμα ψήφου. Όταν όμως αναπληρώνεται νομίμως επειδή απουσιάζει ή κω­λύε­ται, ο αναπληρωτής του δεν στερείται το δικαίωμα ψήφου.

11. Οι αποφάσεις λαμβάνονται με φανερή ψηφοφορία για κάθε θέμα ξε­χωρι­στά και γίνεται με ονομαστική κλήση κάθε συμβούλου, ο οποίος δηλώνει ότι ψηφίζει υπέρ ή κατά της διαμορφωθείσας πρότασης.

12. Μυστική ψηφοφορία διεξάγεται μόνο στις περιπτώσεις που προβλέπε­ται ρητά από τις διατάξεις. Γίνεται με τη χρήση ψηφοδελτίων. Αν δια­πιστω­θεί κατά τη διάρκεια της ψηφοφορίας ότι ψηφοδέλτια περιέχουν διακρι­τικά σημεία που παραβιάζουν το απόρρητο της ψηφοφορίας, αυ­τά ακυ­ρώνονται. Η μυστική ψηφοφορία επαναλαμβάνεται, αν σ’ αυτή δε συ­γκεντρωθεί ο απαιτούμενος αριθμός ψήφων, όπως και στην περί­πτωση που προκύψει διαφορά στην καταμέτρηση μεταξύ αυτών που ψήφισαν και των ψηφοδελτίων. Αποφάσεις που λαμβάνονται με μυ­στική ψηφοφο­ρία, όπου δεν το επιτάσσει ο νόμος, είναι άκυρες.

13. Συνεδρίαση του Δημοτικού Συμβουλίου μπορεί με απόφασή του, να διακοπεί και να συνεχιστεί μεταγενέστερα για θέματα της ημερήσιας διά­ταξης για τα οποία το συμβούλιο δεν έλαβε απόφαση, όταν λόγω της σο­βαρότητας και της φύσης των θεμάτων παρατείνεται η συζήτη­ση. Στην περίπτωση αυτή θεωρείται ότι η συζήτηση των θεμάτων αυ­τών άρχισε και τελείωσε κατά την τελευταία αυτή συνεδρίαση, αφού πρώτα ο Πρόε­δρος ενημερώσει το σώμα για τα όσα συζητήθηκαν στην προηγούμενη συνεδρίαση.

14. Για την λήψη αποφάσεων των Δημοτικών Συμβουλίων η απαρτία και οι απαραίτητες πλειοψηφίες υπολογίζονται με βάση τον αριθμό των δημοτι­κών συμβούλων που έχουν ορκισθεί και εγκατασταθεί.